ઈન્દ્રપ્રસ્થ એન્જિનિયરિંગ કોલેજમાં બી.ટેકના બે વિદ્યાર્થીઓ અભિષેક વર્મા અને અભિનેન્દ્ર પટેલ હોસ્ટેલના ધાબા પરથી રોજ સૂર્યનગરની ગટરમાં ગેસના પરપોટા ઉઠતા હોય તે જોઈ રહ્યા હતા. તેમણે વિચાર્યું કે આ ગેસનો કુકિંગમાં ઉપયોગ કરી શકાય. અભિષેકે જણાવ્યું કે, ગેસ ક્રોમોટૉગ્રાફી પરથી જાણવા મળ્યું કે ગટર લગભગ 60થી 75 ટકા મિથેન ગેસ ઉત્પન્ન કરે છે. ગેસ ભેગો કરવા માટે લોખંડના કેસમાં છ મોટા ડ્રમ લગાવવામાં આવ્યા. આ ડ્રમ સાથે જોડાયેલી એક પાઈપલાઈન ગેસ સ્ટવ સુધી આવે છે અને કુકિંગ માટે બળતણનું કામ કરે છે.